ໂບລິເວຍ ຍຶດ ບໍລິສັດໄຟຟ້າ ເອກະຊົນ ເປັນຂອງລັດ
ປະທານາທິບໍດີ ໂບລີເວຍ ປະກາດ ຍຶດເອົາ 4 ບໍລິສັດໄຟຟ້າເອກະຊົນ ເປັນຂອງລັດ ແລະວ່າ ເປັນການຖືກຕ້ອງຕາມກົດໜາຍ ລັດຖະ ທຳມະນູນຂອງປະເທດ
ປະທານາທິບໍດີ Evo Morales ແຫ່ງໂບລິເວຍ ປະກາດໃຫ້ຮູ້ ໃນວັນ ເສົາວານນີ້ວ່າ ລັດ ຖະບານ ໄດ້ຍຶດເອົາບໍລິສັດໄຟຟ້າ 4 ແຫ່ງ ທ່ານ Morales ກ່າວວ່າ ການຍຶດເອົາເປັນຂອງລັດທ່ີວ່ານີ້ ແມ່ນຖືກຕ້ອງຕາມກົດໝາຍລັດຖະທັມມະນູນຂອງໂບລິເວຍ ທີ່ ທ່ານກ່າວວ່າ ຫ້າມພວກ ທຸລະກິດເອກກະ ຊົນ ສະໜອງການບໍລິການພື້ນຖານຕ່າງໆນັ້ນ ຫລັງຈາກປະທານາທິບໍດີໄດ້ລົງນາມໃນຂໍ້ດຳລັດຍຶດເອົາ ເປັນຂອງລັດນັ້ນແລ້ວ ຕຳຫລວດແລະທະ ຫານກໍໄດ້ເຄື່ອນກຳລັງເຂົ້າໄປ ຄວບຄຸມ ໂຮງຈັກໂຮງງານຕ່າງໆຂອງພວກບໍລິສັດດັ່ງກ່າວ ພວກບໍລິສັດໃນຢູໂຣບ ມີຮຸ້ນສ່ວນເປັນເຈົ້າຂອງ 50 ເປີເຊັນ ໃນ 2 ບໍລິສັດ ໃນຈຳນວນພວກບໍລິສັດທີ່ຖືກຍຶດນັ້ນ ປະທານາທິບໍດີ Morales ໄດ້ຍຶດເອົາອຸດສາຫະກັມ Hydrocarbons ໃນປີ 2006 ແລະບໍລິສັດໂທລະສັບໃຫຍ່ຂອງປະເທດໃນປີ 2008 ຊຶ່ງການປະກາດຂ່າວ ການຍຶດ ເອົາທັງສອງບໍລິສັດດັ່ງກ່າວນີ້ ກໍໄດ້ມີຂຶ້ນ ໃນວັນ ກັມມະກອນສາກົນ ຫລື ວັນທີ 1 ພຶດສະພາ ຄືກັນ